יעקב בנג'ו

יעקב בנג'ו (נולד ביולי 1971) הוא קצין צה"ל במילואים בדרגת אלוף. בתפקידו האחרון שימש ראש אגף התכנון של צה"ל. קודם לכן שימש מפקד הגיס הצפוני ומפקד מערך התמרון בזרוע היבשה, ראש חטיבת התורה וההדרכה באמ"ץ, מפקד עוצבת געש ומפקד חטיבה 7. עם גיוסו לצה"ל שובץ בחיל השריון בחטיבה 211, גדוד 126. עבר הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. שימש במספר תפקידי פיקוד בחיל ובהם מפקד פלוגה בגדוד 82 בשנים 1993 עד 1995, מפקד פלס"ר 7 בשנים 1995 עד 1997, סגן מפקד גדוד 75 עד 1998 ומפקד גדוד 75 בשנים 2001 עד 2003. לאחר מכן שימש כמפקד גדוד דקל בבית הספר לקצינים עד 2004. בהמשך שימש מדריך במכללה לפיקוד טקטי וראש ענף יבשה בזרוע היבשה. ב-2007 מונה למפקד המרכז לאימונים באש במל"י ובמקביל שימש כמפקד חטיבה 14. ב-2009 מונה למפקד חטיבה 7. ב-2011 מונה לראש מחלקת מבצעים. ב-2013 קודם לדרגת תת-אלוף ומונה למפקד עוצבת המפץ. באוגוסט 2015 מונה למפקד עוצבת געש, ושימש בתפקיד עד 18 במרץ 2018. באותה שנה מונה לראש חטיבת תורה והדרכה באמ"ץ. בספטמבר 2019 מונה למפקד הגיס הצפוני והועלה לדרגת אלוף, זאת במקביל לתפקידו כראש חטיבת התורה וההדרכה באמ"ץ. באוגוסט 2020 מונה למפקד מערך התמרון המשולב הרב-ממדי בזרוע היבשה. ב-2019 הוציא בנג'ו יחד עם מתניה צחי ספר בשם "המיקוד המבצעי", שמתווה מודל הפעלת ובניית כוח ברמה האסטרטגית. בנג'ו גם כתב מאמר בנושא ובשם זה בהיותו תא"ל ומפקד אוגדה 36. בינואר 2022 מונה לראש אגף תכנון ובניין כוח רב-זרועי, וכיהן בתפקיד זה עד אוגוסט 2023. בנג'ו הצטרף ב-2024 לסגל החוקרים של מרכז בגין-סאדאת למחקרים אסטרטגיים שבאוניברסיטת בר-אילן. בנג'ו בעל תואר ראשון ושני במדע המדינה מהאוניברסיטה העברית. ביוני 2021 קיבל בנג'ו תואר דוקטור מאוניברסיטת בר-אילן על עבודת המחקר שלו שבוצעה במחלקה להיסטוריה כללית, בהנחיית ד"ר טל טובי, בנושא: המתודולוגיה הנחבאת של תאוריית המלחמה הכללית. הדוקטורט עבר עיבוד לספר שיצא לאור ב-2023 בעברית ובאנגלית. בנג'ו נשוי ואב לשניים. Yacov Bengo, Cracking the Code: War’s Hidden Methodology, Maxwell Air Force Base: Air University Press, 2023, ISBN 978-1-58566-329-3 יעקב בנג'ו המתודולוגיה הנחבאת של תאוריית המלחמה הכללית - יצא לאור בשנת 2023 בהוצאת ספרים מודן (בשיתוף עם הוצאת מערכות והוצאה לאור של משרד הביטחון). יעקב בנג'ו ומתניה צחי 'המיקוד המבצעי' - יצא לאור בשנת 2019 בהוצאת ספרים מודן (בשיתוף עם הוצאת מערכות והוצאה לאור של משרד הביטחון). הגיגים על מגבלת הכוח - או הלקח הלא נכון שלמדנו מאירועי קוסובו, מערכות 371, 2000 האם צריך לחדש את עקרונות המלחמה?, מערכות 402, אוגוסט 2005 יעקב בנג'ו וגיורא סגל, ‏המיקוד המבצעי והפעולה ממוקדת הערך האסטרטגי, מערכות 455, 2014 יעקב בנג'ו ודותן דרוק, ‏לוחמות וטכניקות קרביות מותאמות חזית, מערכות 477, אפריל 2018 יעקב בנג'ו, ניר ינאי ויונתן נבו, תור הזהב הביטחוני ותהליך שקיעתו, מערכות, אפריל 2023. יעקב בנג'ו, סמואל בומנדיל ולי בילו, המצפן לבניין כוחו של צה"ל בתפיסת הביטחון הלאומי: גישת בן-גוריון והשלכותיה כיום, מערכות, יולי 2023. Bengo, Yacov, and Shay Shabtai, "The Post Operational Level Age: How to Properly Maintain the Interface between Policy, Strategy, and Tactics in Current Military Challenges", Infinity Journal 4:3 (2015), 4–10. Bengo, Yacov, and Giora Segal, "The Post-Operational Level Age: The Operational Focus Approach, Part 2", Infinity Journal 4:4 (2015), 3–10. Bengo, Yacov, and Shay Shabtai, "The Post-Operational Level Age: From Concept to Implementation, Part 3", Infinity Journal 5:1 (2015), 4–8. מדיה וקבצים בנושא יעקב בנג'ו בוויקישיתוף רינת אביגור, מסע שורשים - פלס"ר 7, במחנה, 11 בנובמבר 2009, כפי שהועלה באתר "יד לשריון" עמית קורח, לתפארת מורשת חטיבה 7, באתר זרוע היבשה, 13 באוקטובר 2009 הספד שנשא במלאת שנה לפטירת תא"ל (במיל') אורי בן ארי - מפקד גייסות השריון בעבר, באתר "יד לשריון", 2 בפברואר 2010 אנשיל פפר, מחלקה שלמה בחיל ההנדסה פורקה בגלל משחקים בנשק, באתר הארץ, 25 בדצמבר 2010 אמיר אורן‏, האדם החושב ינצח: השיריונר ששואף לטלטל את צה"ל, באתר וואלה, 29 במרץ 2018 אמיר אורן‏, האדם החושב ינצח: השיריונר ששואף לטלטל את צה"ל, באתר וואלה, 29 במרץ 2018 מזל מועלם, עמוס הראל, ניסוי וטעייה בצפון הגדה - צה"ל מתרגל לגדר, באתר הארץ, 8 במאי 2003 החטיבה מראשיתה ועד היום, באתר חטיבה 14 חנן גרינברג, הרמטכ"ל על מסמך גלנט: עלול לפגוע בתדמית, באתר ynet, 9 באוגוסט 2010 ישי קרוב, פורסמה רשימת המינויים החדשים בצה"ל, באתר ערוץ 7, 12 בנובמבר 2012 לילך שובל, אחריהן: תא"לית רביעית בצה"ל, באתר ישראל היום, 17 בפברואר 2014 טקס חילופי מפקד עוצבת "געש, באתר צה"ל (דרך ארכיון האינטרנט), 26 באוגוסט 2015 מפקד הגיס הצפוני הבא: תא"ל יעקב בנג'ו ימונה לתפקיד ויועלה לדרגת אלוף, באתר www.idf.il "מענה שיבטיח עליונות יבשתית מוחצת במפגש עם כל אויב", אתר צה"ל, 17 באוגוסט 2020 אלוף בנג'ו נכנס לתפקיד ראש אגף התכנון לבניין הכוח הרב-זרועי, באתר צה"ל, 9 בינואר 2022 דובר צה"ל, אלוף אייל הראל נכנס לתפקידו כראש אגף התכנון לבניין הכוח הרב-זרועי, ‏2.8.2023 המחלקה להיסטוריה כללית, באתר אוניברסיטת בר-אילן